31975R0184
L 020/23
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 184/75 НА КОМИСИЯТА
от 24 януари 1975 година
за изменение на Регламент (ЕИО) № 315/68 относно опаковката и представянето на луковици от нарциси
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 234/68 на Съвeта от 27 февруари 1968 г. за създаване на обща организация на пазара на живи дървета и други растения, луковици, корени и подобни на тях, рязани цветя и декоративна зеленина (1), и по-специално член 4 от него,
като има предвид, че глава V „Опаковка и представяне“ на приложението към Регламент (ЕИО) № 315/68 на Съвета от 12 март 1968 г. относно определяне на стандарти за качество за клубено-луковици, луковици и клубени на цъфтящи растения (2), последно изменен с Регламент (ЕИО) № 1793/73 (3), предвижда във втора алинея всяка единична опаковка да съдържа единствено продукти от един или няколко сорта от един и същ вид, при спазването на правилата за размерите;
като има предвид, че тази разпоредба не позволява на търговците на въпросните продукти да отговарят напълно на новите изисквания на някои купувачи, които желаят да получат единични опаковки, съдържащи повече от един сорт от вида нарцис;
като има предвид, че за сортовете нарциси, други освен „tazetta“, не е определен минимален размер; като има следователно предвид, че е възможно да се допусне да се смесят луковици от различни видове;
като има предвид, че поради това е необходимо да се изменят съответно разпоредбите отнасящи се до опаковката и представянето и маркировката за тези луковици;
като има предвид, че мерките, предвидени в настоящия регламент, са в съответствие със становището на Управителния комитет по живи растения,
ПРИЕ НАСТОЯЩИЯ РЕГЛАМЕНТ:
Член 1
1. Глава V, втора алинея от приложението към Регламент (ЕИО) № 315/68 се допълва, както следва:
„Въпреки това, в случая на луковици от нарциси, единичната опаковка може да съдържа продукти от няколко вида, с изключение на нарцис „tazetta“, при условие че тази смес съдържа най-малко десет и най-много петдесет луковици, принадлежащи към най-малко три вида. Броят луковици от всеки вид, който се съдържа в опаковката, трябва да бъде приблизително равен.“
2. Глава VI А I, буква б), второ тире на приложението към Регламент (ЕИО) № 315/68 се допълва, както следва:
„или за нарцисите, при необходимост, указването за смес.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 24 януари 1975 година.